Správa zo zahraničnej pracovnej cesty

1. Účastník ZPC: 
Mgr. Robert Ondrejkovič, Sekcia informatiky MŠVVaŠ SR, AJ a RJ aktívne

2. Zahraničná pracovná cesta:

Štát:	Spojené kráľovstvo 
Mesto:	Londýn
Vykonaná v dňoch:	11.-13. januára 2012, 
Prijímajúca organizácia:	Bettshow 2012
Účel cesty:	získanie informácií o digitálnom obsahu 
Spôsob financovania:	MŠVVaŠ SR

3. Rámcový program pobytu:
11. 1. 2011 prílet
12. 1. 2011 návšteva Bettshow,
13.1.2011 doobeda Bettshow, poobede odlet (Ondrejkovič)
Bettshow - veľtrh informačných technológií vo vzdelávaní vo všetkých aspektoch v uvedenej oblasti – softvérové edukačné vybavenie, výskum, technické vybavenie škôl, atď. Súčasne sa počas veľtrhu konalo množstvo sprievodných akcií napr.: prezentácií priamo v stánkoch, ako aj v seminárnych miestnostiach. 
4. Stručný priebeh rokovaní, resp.  študijného pobytu:

Výstava Bettshow prebiehala počas niekoľko dní 11. - 14. 1. 2011 od 10.00 do 18.00 h v priestoroch výstavnej haly Olympia, pričom som sa mal možnosť zúčastniť veľtrhu, s ohľadom na časy príletov/odletov, 1,5 dna.

Samotný priebeh. Výstava má vstup zadarmo a je orientovaná hlavne komerčne, ale nedá sa to tvrdiť vo všeobecnosti – v priestoroch sa konajú dve vzájomne prepojené časti: výstavná (priamo zo strany firiem), ale aj možnosť prednášok. Počas návštevy výstavy som sa snažil obsiahnuť v maximálnej možnej miere výstavnú, aj prezentačnú časť. 

Pre tých ktorí by mali záujem sa zúčastniť, odporúčam sa vopred cez internet registrovať, na vstup na výstavu, čo uľahčí vstupné formality priamo na mieste cez webovú stránku Bettshow.

Ďalším nevyhnutným krokom v prípade účasti na prednáškach je zadováženie si vstupeniek. Je potrebné si cez internet zarezervovať vstupenky, pokiaľ sú k dispozícii (a to zadarmo alebo za poplatok 15 GBP). V dňoch keď som bol prítomný, sa mi podarilo zarezervovať si vstupenky na tieto bezplatné prednášky: 1.) 21. storočie na školách, udržateľná implementácia  vizuálnych interaktívnych technológií; 2.) Vyučovacie výstupy a účinky vytvorené z IKT zdrojov; 3.) Efektívne usmernenia v digitálnej triede: náčrt rámca pre globálnu triedu. Na poslednú (4.) prednášku Dôležitosť nových technológií v strategickom vedení škôl som sa napriek rezervácii a tomu, že som prišiel na prednášku včas, pre veľký záujem nedostal – hala bolo plná a záujemcom, ktorí neprišli 15 min. pred konaním prednášky sa nedostalo pre veľký záujem prednášku vzhliadnuť. K ostatným uvedeným prednáškam len toľko, že sa zaoberali len okrajovo témou IKT – aj napriek názvom - a boli to vlastne všeobecné pedagogické prednášky, aj keď odprednášané fundovanými vysokoškolskými pedagógmi - takže sa témou prednášok ani nebudem hlbšie, pretože sa míňajú s cieľom ZPC zaoberať a radšej opíšem samotný priebeh výstavy, kde bolo možné nájsť asi všetko, čo dnešné technológie v súvislosti s IKT vo vzdelávaní poskytujú. Ale keďže táto správa má byť objektívnym opisom stavu, tak si nedovolím túto skutočnosť/hodnotenie neuviesť.

Ešte mi nedá na tému prednášok nespomenúť, že zaujímavo na súčasné slovenské pomery pôsobí priama/otvorená previazanosť akademickej a komerčnej sféry napr. na prednáškach, kde je „sponzorovanie“ badateľné na každom kroku. Či má takáto spolupráca stimulujúci charakter bez prípadného sekundárneho ovplyvňovania zásad hospodárskej súťaže, napr. pri hodnotení edukačných materiálov „nezávislými“ akademikmi, to ponechám na zvážení čitateľa.

Z verejnej správy som zaregistroval zastúpenie Európskej komisie, za ktorú skupina dobrovoľníkov predstavovala projekt eTwinning (www.etwinning.net) – ako som sa dozvedel od španielskych dobrovoľníčok, slovenskí dobrovoľníci tu nemali svoje zastúpenie. Kedže túto skupinu bude v budúcnosti SI pravdepodobne spravovať, nebolo by nezaujímavé stimulovať zastúpenie našich dobrovoľníkov na výstave.

Na ploche dvoch obrovských hál a dvoch podlaží vystavovali stovky vystavovateľov s pestrou ponukou všetkého, čo moderné vyučovacie (a nielen vyučovacie) informačné technológie poskytujú. Pre veľké množstvo vystavovateľov je prakticky nemožné prejsť každým stánkom. Najväšiu pozornosť pútal rozhodne edukačný softvér a digitálny obsah – ktorí tú má bohaté zastúpenie pre všetky vekové skupiny, ale nemenej veľký dôraz sa kladie na sociálne siete pre učiteľov. Každého kto sa témou zaoberal zaujme, že okrem „učiteľského“ Facebooku, je aj učiteľský „Partners in Learning“, od Microsoftu, ktorý nemá údajne podľa „pána z kiosku“ slovenský variant. Obdobne sa stará o učiteľov aj DELL alebo jedni vo V. Británii z najväčších špecialistov na oblasť – Frog, príp. Espresso. Pri diskusií s ľuďmi na stánkoch až zaráža, aká konkurencia nápadov a pomôcok pre učiteľov existuje na britskom trhu – nezostáva len konštatovať, že naši pedagógovia majú v súčasnosti len zlomok možností – a Slovensko na poli tematických sietí, eLearningových sieti, vybavenia pre školy má čo dobiehať, čo považujem osobne za výzvu pre naše školstvo, ktorú by bolo potrebné čo najviac zohľadniť v koncepcii informatizácie školstva, ktorá sa bude pripravovať, ak chceme udržať krok s ostatným svetom v osvojovaní si s prácou s IKT vo vzdelávacom procese.

Trocha mimo IKT témy - vyspelosť spoločnosti dosvedčuje tiež prítomnosť redakcie časopisu Special, ktorý slúži pre potreby problematiky špeciálnych výchovno-vzdelávacích potrieb. Cieľom časopisu, aj keď to priamo nesúvisí s témou IKT, je uľahčiť život/prácu ľudí, ktorí s postihnutými žijú/pracujú. Oblasti špeciálnych výchovno-vzdelávacích potrieb – a to aj IKT pomôcok pre túto skupinu obyvateľstva sa venuje v Británii nemalá pozornosť.

Pri DELLi, ktorý si ma doslova „odchytil“, ešte spomeniem, že prekvapilo široké portfólium produktov, kam patrí aj návrh rezortného systému pre regionálne školstvo v RF, kde je garantom projektu. Vo V. Británii údajne taký centrálny systém nie je a sčitovanie prebieha decentralizovane. Tu, aby som chcel poukázať na základe získaných informaácii, že naše centralizované riešenie registrov, má na rozdiel od britského decentralizované navrch – a je technologicky pokročilejšie. Pri ostatných trendoch verím, že to čo budeme môcť odpozorovať a implementovať z osvedčenej praxe v iných krajinách EÚ, môže naše školstvo  posunúť ďalej.

5. Odporúčané závery:
 Pravidelná návšteva zástupcami sekcie informatiky a regionálneho školstva, ako aj iných sekcií by bola za účelom získavania poznatkov iste prospešná, dúfame, že bude v budúcnosti priestor využiť odsledované trendy aj v našom rezorte napr. pri tvorbe koncepcie informatizácie, ktorú bude nevyhnutné vypracovať v tomto roku. 
6.   Prehľad prinesenej dokumentácie a miesto jej uloženia
Sprievodca výstavou, katalóg a  propagačné materiály, ktoré boli voľne k dostaniu na výstave – k nahliadnutiu/zapožičaniu u účastníka cesty, resp na sekcii informatiky. 
7.   Osobitne vyhodnotený očakávaný prínos ZPC
Získanie nových informácii a získanie prehľadu o najnovších trendoch v oblasti vyučovania prostredníctvom moderných technológií, informácií od IKT firiem, možnosť osobných stretnutí s expertmi – prednášajúcimi, resp. vystavujúcimi z iných krajín. 
8.   Spôsob zverejnenia výsledkov ZPC, prenos získaných informácií 
Správa zo ZPC bola zaslaná elektronicky na zverejnenie na internetovej stránke MŠVVaŠ SR.

Dátum: 6. 2. 2012

Správu vypracoval: Mgr. Robert Ondrejkovič

Správu schválil: Ing. Ivan Šiagi